[{"text_idx": "#000005", "text": "Lein varjutab Nick Cave'i viimaste aastate loomingut. 15aastase poja Arthuri traagiline surm 2015. aasta suvel to\u0303mbas murrangujoone tema muusikasse, kirjaso\u0303nasse ja tegevusse. Intervjuudes on Cave selgitanud, et lein on protsess, mida leevendab suhtlus inimestega. \"Distant Sky\" tuuri kontsertidel po\u0308o\u0308ras Cave turvameetmetele selja. Ta ka\u0308tles esirea inimesi, sukeldus rahvamassi ning kutsus kirju seltskonna kuulajaid lavale."}, {"text_idx": "#000006", "text": "Suhtluse muutis ta veel vahetumaks sarjaga \"Conversations with Nick Cave\", mis on nu\u0308u\u0308d la\u0308bi ra\u0308nnanud Euroopa suuremate linnade kontserdisaalid, va\u0308isanud Ameerikat ja jo\u0303udnud su\u0308gisel laulja kodumaale Austraaliasse. Need on erilised o\u0303htud, kus Nick Cave lihtsalt astub publiku ette avali moel ilma ansamblita, vastab kolm tundi inimeste ku\u0308simustele ja laulab klaveri taga laule, mida saalist soovitakse. Vestluskontsertide publik on eriti pu\u0308hendunud ja elevil. Olukord on usalduslik ja a\u0308raarvamatu, u\u0308ks ja teine kuulaja haarab mikrofoni, ku\u0308sib sisukaid vo\u0303i triviaalseid asju. Iga ja\u0308rgmine hetk vo\u0303ib olla hingeminevalt kaunis vo\u0303i pealiskaudne ja rumal. Cave on avanud omapa\u0308rase foorumi Red Hand Files, kus ta vastab fa\u0308nnide ku\u0308simustele ning jagab mo\u0303tteid, kuidas olla ja elada. Seal on nii ma\u0308ngulisi lugusid ja huumorit kui to\u0303siseid no\u0303uandeid, kuidas hakkama saada enda ebata\u0308iusega vo\u0303i leina ja kaotusvaluga. Uus album on teema loogiline ja\u0308tk."}, {"text_idx": "#000008", "text": "\"Ghosteen\" on la\u0308bivalt kulgeva muusikalise ja sisulise joonega. Ta kulgeb kaanest kaaneni nagu raamat. Ehkki iga lugu on eraldi vo\u0303etunagi hea, ja\u0308rgnevad nad tervikus u\u0308ksteisele nii loogiliselt, et kahju on kuulamist katkestada. See on hu\u0308pnootiline teekond."}, {"text_idx": "#000009", "text": "\"Ghosteeni\" muusikas annab tooni Warren Ellise elektrooniline ambient, analoogsu\u0308ntesaatori pehme ko\u0303la, bordoonid, gamelani meenutavad kellad, meditatiivsed pulseerivad ru\u0308tmid. Lihtne ja naivistlik chorus lisab liturgilist mo\u0303o\u0303det. Ja muidugi Nick Cave'i ha\u0308a\u0308l. Vist esmakordselt karja\u0308a\u0308ri jooksul kasutab ta lauldes siin ja seal falsetti. Tema tekstid hulbivad abstraktse fantaasia ja pa\u0308riselu piiril, luues kujutluse ja reaalsuse koosko\u0303lasid."}, {"text_idx": "#000010", "text": "Albumi maailmaesiettekanne Youtube'is ja muudes voogudes pakub ekraanil pilvede ra\u0308ndu, vihmu, valgusta\u0308ppe ja laulutekste ning lo\u0303puks kaaluta olekus ta\u0308hesaju, kus ta\u0308hed kerkivad alt u\u0308les. Plaadi kaanepildiks on Cave valinud Tom duBois' religioosset idu\u0308lli kujutava maali \"The Breath Of Life\", mis osa tema fa\u0308nnidest on marru ajanud, sest nemad na\u0308evad selles kits\u030ci. So\u0303ltub, millise vaatenurga keegi valib."}, {"text_idx": "#000011", "text": "\"Ghosteen\" ilmub fu\u0308u\u0308silisel kujul kahel kettal ja Cave nimetab pressiteates neid kaheks vaatuseks. \"Esimese poole laulud on lapsed, teise poole lood on nende vanemad,\" u\u0308tleb ta. \"Ghosteen on ra\u0308ndav hing\". Nick Cave'i laulude tekstid ei jutusta lugusid, vaid pigem annavad impulsse, narratiiv puudub. Laule laste ja vanemate perspektiivist vaadeldes ka\u0308tkeb albumi esimene pool impressioone, teine pool lausungeid ja mantrad. Esimeses pooles pu\u0308rgivad lapsed su\u0308u\u0308dimatult pa\u0308ikese poole ja lehvitavad mahaja\u0308etud vanematele (\"Sun Forest\"). Kappavad hobused kujutavad vabaduse su\u0308mboleid (\"Bright Horses\"), end ilmutavad taevatrepp ja veealune saladus. \"Leviathanis\" kordub armastuse mantra. Teise poole kaks kandvat lugu \"Ghosteen\" ja \"Hollywood\" suubuvad mo\u0303istmisse ja rahusse. Vahel sa\u0308hvatab lootus lahkunu naasmisest. End ilmutab Ghosteen, maailma lo\u0303pus tantsiv va\u0308ike valge kogu teises reaalsuses. We are here and you are where you are (Me oleme siin, ja sina oled seal, kus sa oled)."}, {"text_idx": "#000012", "text": "Albumi lo\u0303puloos \"Hollywood\" kasutab Cave budistlikku mo\u0303istulugu lapse kaotanud Kisa Gotamist. Buddha lubab ta lapse ellu a\u0308ratada, kui naine toob sinepiseemned majast, kus pole kedagi surnud. Aga sellist kodu polnud terves ku\u0308las. Ko\u0303ik pered olid kunagi kellegi kaotanud, lein puudutab ko\u0303iki ja moodustab elu osa. See ongi \"Ghosteeni\" vo\u0303ti."}, {"text_idx": "#000013", "text": "Nick Cave ka\u0308itub albumiga oma so\u0303nade kohaselt, mida vo\u0303ib lugeda soovitusena kurbadele inimestele suhtlusleheku\u0308ljel Red Hand Files: \"Leia ilusaid asju, inspiratsiooni, u\u0308hendusi ja so\u0303pru. Pane mo\u0303tted kirja, sest kirjapandud so\u0303na rahustab mo\u0303nedki deemonid. Vaata maailma la\u0308bi oma julge su\u0308dame, ole enda vastu hea.\""}, {"text_idx": "#000017", "text": "Aasta albumid 2016. Isiklikud edetabelid"}, {"text_idx": "#000022", "text": "Autahvel: kultuur.err.ee vo\u0303ttis kokku maailma parimad plaadid aastal 2013"}, {"text_idx": "#000023", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000025", "text": "Laura Kalle: teater ei peaks ainult paitama"}, {"text_idx": "#000026", "text": "Liisbeth Horni uuslavastus esietendub Elektroni kunstisaalis"}, {"text_idx": "#000027", "text": "The Crosslegs uuest albumist: tahtsime ja\u0308a\u0308dvustada oma noorusaega"}, {"text_idx": "#000029", "text": "Otseu\u0308lekanne kell 19: avalik debatt Eesti akadeemilise muusikahariduse raskustest"}, {"text_idx": "#000030", "text": "Dokumentalistide Gildi kolleegipreemia pa\u0308lvis Anna Hints"}, {"text_idx": "#000032", "text": "Arvustus. Dima Diski ulm elu parimast peost, mis kunagi ei saabugi"}, {"text_idx": "#000034", "text": "Robert Annus: va\u0308ldin kokkupuuteid eelnevate lavastuslahendustega"}, {"text_idx": "#000035", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000038", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000039", "text": "Filmiajakirjanik Hollywoodi streigist: mo\u0303ned suuremad filmid on edasi lu\u0308kkunud"}, {"text_idx": "#000040", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000042", "text": "Eesti animafilmide muusika sai kogumiku \"Anima pop\""}, {"text_idx": "#000044", "text": "Haapsalu kultuurikeskuses avati na\u0308itus aulidest"}, {"text_idx": "#000045", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000046", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000047", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000048", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000049", "text": "Edetabel. Aasta parimad albumid 2022"}, {"text_idx": "#000050", "text": "Aasta parimad albumid 2022. Isiklikud edetabelid"}, {"text_idx": "#000051", "text": "U\u0308levaade. Aasta parimad lood 2022"}, {"text_idx": "#000055", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]